Trivi

Ël trivi (an latin trivium, da tres: "3" e via: "senté") a veul dì confluensa ëd 3 senté. Ant l'antichità e l'Età ëd mes, a j'ero dite trivium tre dle set art liberaj relative al'eloquensa: gramàtica, retòrica e dialética (o lògica). Ant j'università dl'età ëd mes, ël trivium a comprendìa ij 3 aspet bàsich dla conossensa: la gramàtica tanme mecànica dla lenga; la lògica o dialética (coste paròle a j'ero dij sinònim al temp) ch'a l'é la "mecànica" dël pensé e soa anàlisi; e la retòrica ch'a l'é l'usage dla lenga për mostré e convince. Ant la scolàstica medieval a j'ero considerà dij camp preparatòri për ël quadrivi, ch'a comprendìa l'aritmética, la geometrìa, la mùsica e l'astronomìa. 

Categorìa:Educassion
Categorìa:Età ëd mes